NaiveNeuron/SloPal huggingface dataset:
Blanár, Juraj, podpredseda NR SR (2022-06-29):
Vážená pani poslankyňa, pani poslankyne – vidím, ešte ďalšia pani poslankyňa vchádza do rokovacej sály – páni poslanci, bola vyhlásená prestávka do 10.00 hod. kvôli tomu, že sme nemali k dispozícii prekladateľov ostatných dvoch návrhov zákonov, ktoré máme prerokovať. Jeden je od navrhovateľov pána poslanca Tarabu a pána poslanca Gyimesiho a ďalšie za skupinu poslancov pána Lehotského, Luciaka, Lukáša Kyselicu, Marcinkovej a Viskupiča a musím konštatovať, že ani jeden z týchto predkladateľov sa nenachádza v rokovacej sále. Z tohto dôvodu konštatujem, že strácajú poradie, ale keďže sú ostatné dva zákony, to poradie určíme, a preto vyhlasujem prestávku do 11.00 hod., kedy budeme hlasovať, a potom po porade s vedením Národnej rady a, predpokladám, aj s predkladateľmi určíme termín prerokovania týchto dvoch bodov, ktoré ostávajú, pretože o 14.00 hod. budeme pokračovať v rokovaní mimoriadnej schôdze na vyslovenie nedôvery členovi vlády, povereným, poverenému vedením ministerstva pôdohospodárstva, pánovi Vlčanovi. Takže toľko nateraz informácia pre vás, aby ste sa vedeli zariadiť. Do 11.00 hod. prerušujem rokovanie a budeme pokračovať hlasovaním. Ostatné vás budeme informovať. Ďakujem pekne. (Prerušenie rokovania o 10.04 hodine.) (Pokračovanie rokovania o 11.28 hodine.)
Hlina, Alojz, poslanec NR SR (2014-10-30):
Ďakujem veľmi pekne. Čo treba povedať, treba povedať naozaj, že vybublalo a je dobré, že vybublalo tak, ako vybublalo, a ľudia si to budú pamätať. Bolesť vlastného zubu vás trápi viac ako hladomor v Sudáne. A preto musíme biť do toho bubna a musíme ľuďom aj v Michalovciach, v Nižnej Olšave, všade budeme musieť ľuďom povedať, že vy ste boli schopný dať Krutému dotáciu. Krutý nenaháňa zlých otcov, ktorí neplatia výživné. Krutý naháňa dôchodcov. Krutý naháňa dôchodcov a kruto ich naháňa. Kruto ich naháňa. Všetci si spomeňte, odkiaľ dostali. Pán minister, bolo povedané, pán predrečník, že kvôli diskriminácii v zásade, že mu nemohli nedať tú pokutu. To, no ja sa pýtam, a to ste, myslím, aj vy sám povedali vtedy v tom príklade, že ten erotický salón Hrašné, tam tiež v zásade, keby predložil erotický salón Hrašné na úrad práce, že tri masérky – však masérky sú to, že? – tri masérky, mali by tie všetky predpoklady splnené, dostali by pokutu? Prípadne budeme potrebovať vedieť aj na toto otázku. A ja sa pýtam aj v tej Európskej únii alebo v Európskej komisii, alebo kde vlastne v tej slávnej Európe, vedia o tom, komu vy ste dali dotáciu, keď vravíte, že tak chvália? Ja neverím, že tak chvália, ak by vedeli komu. Však exekútor Krutý, však nám tri listy prišli kvôli nemu, kvôli nebankovke Pohotovosť a jej dvornému exekútorovi Krutému. Trikrát nás Európska komisia vyzvala, zjednodušený preklad tých listov je, čo tam, preboha, tým ľuďom robíte? To je zjednodušený preklad. Trikrát vám to prišlo. A tomu exekútorovi ste vy dali dotáciu. A hovoríte, že ste nemohli ináč. Nemohli ste ináč? Naozaj ste nemohli ináč?
Danko, Andrej, podpredseda NR SR (2024-09-17):
Poslanec Pročko.
Paška, Pavol, predseda NR SR (2012-05-16):
Hlasujeme. (Hlasovanie.) 139 prítomných, 135 bolo za, 4 sa zdržali. Pridelili sme návrh výborom a určili lehoty na prerokovanie. Poprosím teraz pána poslanca Přidala, pán poslanec, aby uviedol hlasovanie o návrhu poslancov Maroša Kondróta a Andreja Kolesíka na vydanie zákona, ktorým sa mení zákon č. 513/1991 Zb. Obchodný zákonník a doplnenie zákona č. 276/2001 o regulácii v sieťových odvetviach, je to tlač 29. Chvíľočku, pán spravodajca. (Ruch v sále.) Dámy a páni, máme pred sebou už len dve hlasovania, poprosím vás. Pán spravodajca. (Hlasovanie o návrhu poslancov Národnej rady Slovenskej republiky Maroša Kondróta a Andreja Kolesíka na vydanie zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších prepisov a o zmene a doplnení zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov , tlač 29.)
Blaha, Ľuboš, podpredseda NR SR (2024-02-08):
Pán poslanec Gašpar s pokojom, faktograficky, elegantne si vyvrátil všetky tie ich hoaxy a lži o maloletých, ktoré tu normálne šírili. Oni tu šírili normálne klamstvá. A tu si to krásne vysvetlil. To je úplne nádherné, že opozícia sa znižuje už k tomu, aby tu šírila bohapusté lži, klamstvá a hoaxy. Je veľmi dobré, že zaznelo, že ide o normálne posunutie, ako to je v Rakúsku, ako to je v Českej republike, ale najviac sa mi páči, keď sa pozerám na to, kto tu hovorí z opozície. Strana OĽANO, ktorá mala medzi sebou doslova úchyláka, pedofila Heráka, ktorý je obvinený zo šiestich znásilnení. Preboha, vy ste strana úchylákov, pedofilov a násilníkov. Vy niekomu chcete niečo vyčítať? Ešte raz. Šesť mladých dievčatok znásilňoval váš poslanec a keď bol obvinený, vy ste si ho zamestnali na vlastnú centrálu. Ktovie koho tam ešte znásilnil a vy ste dneska tí moralizátori, vy, vám záleží na dievčatách a ženách. To myslíme vážne hej? Matovičovi, ktorý zneužíva vlastnú matku na daňové podvody a vlastnú ženu, z vlastnej ženy urobil bieleho koňa. To je Matovič. Alebo Galko, ktorý odpočúval ešte aj vlastnú sekretárku. Vám záleží na ženách? To myslíme vážne, hej? Prepáčte. Nám záleží na ženách a budeme ich chrániť a budeme ich chrániť ako v Rakúsku, ako v Českej republike a nie, to nie sú zvrhlé národy, len majú takú úpravu, ktorá je typická pre moderný európsky systém, ale je mi zle z toho, keď počujem tých, ktorí mali medzi sebou Heráka, ako dneska zneužívajú ženskú otázku. Úchyláka, pedofila Heráka ste tam mali! Nehanbíte sa? A to keď počúvam ešte od Progresívneho Slovenska, ktorí mali medzi sebou ešte do dneska človeka, ktorý šíril nebezpečnú nákazlivú chorobu? Že sa nehanbíte! Vy nemáte právo moralizovať aj s tým vaším Hellebrandtom. Nákazlivá choroba. Hanbite sa, hanbite sa! (Ruch v sále, reakcie z pléna.)
A. Belousovová, podpredsedníčka NR SR: (2007-10-23):
Nech sa páči, pán poslanec, máte slovo.
Šimko, Igor, poslanec NR SR (2024-04-24):
Vážený pán predsedajúci, v rozprave k návrhu zákona vystúpil jeden poslanec, bol podaný jeden pozmeňujúci a doplňujúci návrh. Pristúpime k hlasovaniu o doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 4 spoločnej správy spoločne s odporúčaním gestorského výboru schváliť.
Žarnay, Oto, poslanec NR SR (2017-05-18):
Ďakujem. Ďakujem, pán kolega poslanec Mizík, za vaše slová, za vaše úprimné slová na moju adresu. Ja si vážim každého učiteľa, ktorý vo svojom živote sa snažil niečo žiakom dať. Tak vás, takisto aj pána Poliačika a ďalších kolegov, ktorí sú tu v parlamente zastúpení z radov učiteľov. Niekedy, viete, pán poslanec Mizík, niekedy učiteľ môže učiť aj desať, pätnásť rokov a za tých desať rokov neurobil nič užitočné alebo tie jeho, ten jeho prístup k žiakom nebol taký ako prístup iných ľudí, ktorí mohli v školstve zotrvať len krátky čas. Ale nie tomu som sa chcel venovať, ale vašim argumentom. Hovoríte o nekompetentnosti riaditeľa, že nie je to presne stanovené, čo je nekompetentný riaditeľ. No, máte pravdu v tom, áno, že asi v tomto návrhu sa nedá presne definovať, čím sa vyznačuje nekompetentný riaditeľ, lebo každý si pod tým môže niečo iné predstaviť. Ako ste spomínali, človek, ktorý vykonáva bossing na pracovisku, človek, ktorý sa dopúšťa nejakých hospodárskych deliktov, ale myslím si, že takéto veci sa dajú riešiť aj prostredníctvom iného zákona alebo možno to rieši aj Trestný poriadok, neviem, teraz nie som si tým istý. Potom hovoríte, a tomu by som sa chcel venovať viac, že prečo okliešťovať kompetencie a prenášať právomoci na ministra školstva. Viete, pán poslanec, keby som nevychádzal z vlastnej skúsenosti, keď ešte ministrom školstva bol pán Čaplovič, ktorý viackrát bol oslovený v mojom prípade, aby zasiahol, a on a verejne neustále deklaroval, že nemôže nič urobiť, pretože ako minister školstva nemá právomoc prikázať zriaďovateľovi školy, aby prepustil riaditeľa alebo aby nejak minister školstva výraznejšie mohol zasiahnuť, tak by som o tom vôbec nerozprával. A, bohužiaľ, nie je to len môj prípad, ale sú to prípady ďalších učiteľov, ktorí mi píšu, že adresovali svoju... (Prerušenie vystúpenia časomerom.)
Hlina, Alojz, poslanec NR SR (2015-11-11):
Pán podpredseda, softvér, hardvér, to ja vám poviem. Mám vám to vysvetliť? Vy to podľa mňa tiež neviete, tak nechajte ma kľudne hovoriť, dobre, vydržte to, však to nevadí, vám to už neutečie. Kam sa ponáhľate? Však... (Prerušenie vystúpenia predsedajúcim.)
Pročko, Jozef, poslanec NR SR (2023-12-13):
Ďakujem veľmi pekne. No ja sa budem musieť prihlasovať pred Sabom, pretože ten mi vykradol celú moju faktickú. Ale zopakujem to aj ja. Určite, naozaj určite je duševné zdravie jedno z najdôležitejších v zdravotníctve, pretože keď je pokoj v mysli a duša je pokojná, tak naozaj sa aj ten človek lieči pokojnejšie, celá rehabilitácia prebieha lepšie. Ja 25 rokov pracujem v treťom sektore a mali sme aj v Nadácii Markíza taký projekt o duševnom zdraví a aj teraz v našej neziskovke sa snažíme pomáhať rodinám, ktoré majú s tým problém, a chcem vypichnúť jeden taký problém. Prišiel za mnou jeden otec a ten mi povedal, že, pán Pročko, prosím vás pekne, máme doma problém. Bol päť rokov v Nemecku a jeho mama, teda jeho žena dávala svojmu decku od malička do postieľky tablet a decko nerobilo nič iné, len bolo na tablete a bez tabletu sa nevedelo vycikať, nevedelo si urobiť nič. To dieťa sa stalo závislým. A naše deti sú závislé na mobilných telefónoch. Tak ako povedal Mišo, že naozaj táto vláda v PVV nevenovala, nevenovala duševnému zdraviu, no tri vety, tak to je strašné. Duševné zdravie pre každého človeka je veľmi dôležité a ja naozaj vyzývam, vyzývam pána ministra. Pozrite, čo má napríklad Takáč na kravate. To je, to je niečo neuveriteľné, ja verím, že aspoň na toto zareaguje a bude nás počúvať. Duševné zdravie je dôležité.
Hrušovský, Pavol, podpredseda NR SR (2010-10-15):
Páni poslanci, vonku, nie tu. A poprosím pána poslanca Poliačika, aby ako prvý ústne prihlásený do rozpravy vystúpil.
Kollár, Boris, predseda NR SR (2023-05-18):
Ďalej, pán poslanec Dostál, nech sa páči.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 146 poslancov, hlasovalo 77 za, 67 sa zdržalo, 2 nehlasovali. Národná rada pridelila návrh tohto zákona výborom, určila gestorský výbor a príslušné lehoty. Poprosím teraz poslanca Viliama Novotného, aby uviedol hlasovanie k návrhu uznesenia na vyslovenie súhlasu Národnej rady s použitím štátnych finančných aktív na finančnú stabilizáciu štátnych príspevkových organizácií v pôsobnosti ministerstva zdravotníctva a ministerstva obrany, v ktorých prebieha zmena právnej formy zo štátnej príspevkovej organizácie na akciovú spoločnosť, tlač 471. (Hlasovanie o návrhu na vyslovenie súhlasu Národnej rady Slovenskej republiky s použitím štátnych finančných aktív na finančnú stabilizáciu štátnych príspevkových organizácií v pôsobnosti Ministerstva zdravotníctva Slovenskej republiky a Ministerstva obrany Slovenskej republiky, v ktorých prebieha zmena právnej formy zo štátnej príspevkovej organizácie na akciovú spoločnosť , tlač 471.)
Pellegrini, Peter, podpredseda NR SR (2020-06-04):
S reakciou na faktické, pán polanec Dostál.
Glváč, Martin, podpredseda NR SR (2017-02-09):
S faktickými poznámkami štyria poslanci. Ukončujem možnosť prihlásenia sa. Pán poslanec Marosz.
Glváč, Martin, podpredseda NR SR (2019-05-13):
Ďakujem. Poprosím, aby sme vo faktických reagovali na predrečníka a nedávali výzvy pani ministerke. Ďalší v rozpra..., s faktickou, pán poslanec Suchánek.
Sulík, Richard, poslanec NR SR (2024-01-10):
Môj procedurálny návrh je bezpredmetný medzičasom.
Hrušovský, Pavol, podpredseda NR SR (2010-09-08):
Pani poslankyňa Gabániová.
Kvasnička, Marián, poslanec NR SR (2011-12-13):
... dovoľte mi, aby som odôvodnil návrh Výboru Národnej rady Slovenskej republiky pre zdravotníctvo, ktorý predkladá zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov... (Prerušenie vystúpenia predsedajúcim.)
Sabolová, Mária, poslankyňa NR SR (2010-10-14):
Ďakujem pekne za slovo. Pán poslanec pochválil nový zákon, ktorý je predložený do parlamentu, ale ja si dovolím tak realisticky ešte možno do toho vstúpiť a upozorniť aj na niektoré riziká, ktoré môžu, ešte aj treba dopracovať v tomto zákone, a práve by som ho chcela poprosiť, aby sa zameral aj na tieto záležitosti. Bolo by potrebné sa ešte zamerať na zjednodušenie zverejňovania zmlúv, dopracovať kritériá a celý systém možno uzatvárania zmlúv s poisťovňami, zapracovať do legislatívy tak, aby to nebolo len na zdravotných poisťovniach, aby boli jasné pravidlá. Druhé také riziko je, a veľmi vážne riziko, ktoré ja považujem, je aj transformácia nemocníc na akciové spoločnosti. Upozorňujem na toto riziko. A bolo by vhodné, ak sa chceme vyhnúť riziku aj štátnych akciových spoločností, aby sme za platby za poistencov štátu navýšili tak, aby mohlo byť dofinancované zdravotníctvo, a aby mohla fungovať takáto inštitúcia s vyrovnaným rozpočtom. Chcem povedať, že je treba trošku upraviť, možno aj zjednodušiť systém výmenných lístkov, a tak ako sme hovorili, pán kolega, v minulosti, cez vyhlášku ministerstva upraviť pravidlá. Myslím, že bolo by to najjednoduchšie. Je treba možno trošku premyslieť administratívnu náročnosť pri doplatkoch na lieky, pán predchádzajúci kolega, pán poslanec Raši práve upozorňoval na to, že môže dôjsť pri niektorých prepočtoch k nulovému návratku pre dôchodcov. A ešte pri tých ... (Prerušenie vystupujúceho časomerom.)
Danko, Andrej, podpredseda NR SR (2024-01-19):
Poslanec Kišš.
Laššáková, Jana, podpredsedníčka NR SR (2013-09-12):
Ďakujem pekne, pán minister. Čas určený na hodinu otázok uplynul, končím tento bod programu. Predtým, ako vyhlásim krátku prestávku, dneska je v kalendári krásne meno Mária, chcem nositeľkám tohto mena popriať všetko dobré, dobré zdravie, šťastie a veľa úspechov, nech sa im darí v súkromnom aj v profesionálnom živote. Ďakujem. Vyhlasujem krátku päťminútovú prestávku. A chcem ešte uviesť, že po prestávke budeme pokračovať v rokovaní o vládnom návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov (tlač 416). Poprosím potom pána ministra, nech sa pripraví, a takisto aj spravodajcu, nech sa pripraví. (Päťminútová prestávka.) (Po prestávke.)
P. Hrušovský, predseda NR SR: (2003-07-10):
J. Drgonec, poslanec: Áno. Teda druhý návrh sa týka opäť spoločnej správy, bodu 18. Tam je riešená otázka bagateľných sporov, o ktorých sa tu zmieňoval pán minister, a opravných prostriedkov. Podľa návrhu, tak ako je predložený, by sa mali vypustiť riadne aj mimoriadne opravné prostriedky, teda odvolanie aj dovolanie. Osobne som presvedčený, že právo na odvolanie je prirodzenou a nevyhnutnou súčasťou spravodlivého procesu. Sú štáty, kde v sporoch zanedbateľnej hodnoty takýto postup nie je. Ale pripomínam, že každý štát nakladá s vlastným právnym poriadkom podľa reálneho stavu v tom-ktorom štáte. My vieme, že sú problémy s uplatňovaním súdnej moci alebo teda s rozhodovaním na strane niektorých sudcov. A preto si myslím, že zrušenie možnosti preskúmať prvostupňové rozhodnutie odvolaním môže viesť k zvýšeniu svojvoľnosti v činnosti sudcov a, povedzme si to na rovinu, k zvýšeniu korupcie, pretože nakoniec aj bagateľné spory môžu byť spory sériové, kde ja neviem niekto bude žalovať trebárs každého z 10 000 účastníkov pre 100 korún. Čiže tá bagateľnosť môže byť relatívna. A okrem toho sa nazdávam, že zrušením riadneho opravného prostriedku by sa Slovenská republika dostala k hrozbe nárastu ďalších konaní proti Slovenskej republike pred Európskym súdom pre ľudské práva z dôvodu porušovania čl. 6 ods. 1 Dohovoru o ochrane ľudských práv a základných slobôd. A z oboch týchto dôvodov sa nazdávam, že odvolanie by malo byť zachované. Ale aby sme mohli rozhodnúť o tom, či rušíme len odvolanie alebo aj odvolanie a dovolanie alebo nerušíme nič, na to je potrebné, aby sa hlasovalo pri bode 18 spoločnej správy oddelene, v samostatnom hlasovaní zvlášť o tom, či sa vypúšťa bod 79 vládneho návrhu, a zvlášť o tom, či sa vypúšťa bod 98 vládneho návrhu. Ďakujem za pozornosť.
Jurinová, Erika, podpredsedníčka NR SR (2013-05-16):
S reakciou na faktické poznámky pán poslanec Novotný.
Bugár, Béla, podpredseda NR SR (2018-02-14):
Faktické poznámky na pána poslanca nie sú. Samozrejme, ako spravodajca vždy má..., áno ja, ja som vysvetľoval pánovi spravodajcovi, nemá sa čo hlásiť do rozpravy, lebo jemu stačí len ukázať, že chce vystúpiť, a má možnosť vystúpiť. Takže nech sa páči.
Pellegrini, Peter, predseda NR SR (2023-12-05):
Pán poslanec Vašečka.
Dostál, Ondrej, poslanec NR SR (2017-02-10):
Ja by som chcel len oceniť včerajšie vystúpenie pána poslanca Beblavého, pretože spočiatku to vyzeralo tak, že vystupuje z taktických dôvodov, aby rozprava k jeho balíku zákonov o VÚC sa nerozbehla medzi hlasovaním o jedenástej a obednou pauzou o dvanástej. Ale v rámci tohoto možno spočiatku taktického vystúpenia upozornil na dôležitý problém v návrhu zákona a v priebehu noci a ranného zasadania výboru sa podarilo tento problém vyriešiť spôsobom, ktorý je teda nielen k jeho spokojnosti, ale nepochybne zmenší možnosť, aby sa pod hlavičkou, že opravujeme prípadné problémy v zákone, vytvoril priestor pre jeho širšie obchádzanie. Takže ďakujem.
Grendel, Gábor, podpredseda NR SR (2023-05-17):
Prerušujem rokovanie o tomto bode programu. V rokovaní budeme pokračovať v prerušenej rozprave k návrhu skupiny poslancov na schválenie stanoviska k zákazu spaľovacích motorov na úrovni Európskej únie od roku 2035, tlač 1712. Prosím pána poslanca Mariána Viskupiča, aby zaujal miesto určené pre navrhovateľov a spravodajcu z výboru pre hospodárske záležitosti pána poslanca Petra Vonsa, aby zaujal miesto určené pre spravodajcov. Ďalším v poradí ústne prihlásených rečníkov do rozpravy je pán poslanec Budaj, ktorému odovzdávam slovo, a pripraví sa po ňom pán poslanec Oravec. (Pokračovanie rokovania o návrhu skupiny poslancov Národnej rady Slovenskej republiky na schválenie stanoviska k zákazu spaľovacích motorov na úrovni Európskej únie od roku 2035 , tlač 1712.)
Bugár Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 140, za 80, zdržalo sa 59 poslancov, 1 nehlasoval. Návrh bol schválený.
Jurinová, Erika, podpredsedníčka NR SR (2014-11-08):
S reakciou na faktické poznámky pán poslanec Bugár.
Petrák, Ľubomír, poslanec NR SR (2016-06-15):
Takže teraz budeme hlasovať o návrhu na pridelenie jednotlivým výborom, a to ústavnoprávnemu výboru, výboru pre financie a rozpočet, výboru pre sociálne veci a výboru pre vzdelávanie, vedu, mládež a šport s tým, že gestorský výbor bude výbor pre vzdelávanie, vedu, mládež a šport.
Matovič, Igor, poslanec NR SR (2023-11-29):
Áno, reagujem presne takisto ako pán Podmanický na pána Grendela. Zamýšľam sa nad tým, akú, ktorý stupeň kajúcnikov vypovedá. A podľa môjho názoru je to presný opak a tú pravdu vieme krásne počuť na nahrávkach z chaty. Tam je tá pravá pravda, tam sa hovorí o tom, kto ako vysoko stojí v tom organizovanom zločine. Áno, jeden z tých páchateľov už medzičasom mŕtvy, starý Bödör, ten už svedčiť nebude. Ale tamtí ľudia medzi sebou hovoria, že musíme robiť všetko pre to, aby sa nezosypali a nezačali svedčiť Gašpar, Fico, Kaliňák a podobní. Áno, tí kajúcnici, ktorí dnes svedčia, sú, povedzme si, z tej strednej úrovne zrejme organizovaného zločinu a na tej chate páchatelia, tí najvyšší páchatelia medzi sebou hovoria, koho treba ochrániť a prečo treba bojovať, prečo treba zvážať autobusy dôchodkýň na mítingy, ako sa tam Bödör priznáva, že robí pre, pre SMER, lebo treba ochrániť a dať odvahu tým, ktorí stoja najvyššie, lebo keď tí začnú svedčiť a keď tí sa zosypú, celý domček z karát sa zosype. Áno, ste organizovaný zločin, ako povedal pán Spi... (Prerušenie vystúpenie časomerom.)
Kollár, Boris, predseda NR SR (2022-05-05):
Prosím, prezentujme sa a hlasujeme. (Hlasovanie.) Prítomných 122 poslancov, za 43, proti 3, zdržalo sa 73, nehlasovali 3. Konštatujem, že Národná rada sa uzniesla, že nebude pokračovať v rokovaní o návrhu zákona. Nakoľko sme vyčerpali všetky body hlasovania, vyhlasujem teraz dvojminútovú prestávku a potom budeme pokračovať ďalej v rokovaní. S procedurálnym návrhom pán poslanec Viskupič.
Glváč, Martin, podpredseda NR SR (2016-06-07):
Na faktické poznámky bude reagovať pán poslanec Lipšic.
Kadúc, Miroslav, poslanec NR SR (2013-12-03):
Ďakujem za slovo. Pán Přidal, ja čo do úmyslu toho, čo ste povedali, nemôžem nesúhlasiť. Veď to je naozaj samozrejmé, čo hovoríte. Len k jednej veci, čo ste povedali, narážali ste na dochádzku splnomocnenca vlády pre rómske komunity. Počas toho, ako ste to hovorili, ste tu boli dvaja z KDH. A to nebudem ani hovoriť o tom, že jeden z vás, z jednej dediny v okolí Trnavy, viac ako desať rokov chodí každý deň do roboty o desiatej. Dobre? Poprosím vás, keď tu bude pán Pollák, potom to povedzte, nie teraz. Pán Pollák, treba si uvedomiť, že rieši problémy, pán Přidal, ktoré ste, nie vy osobne, ale aj vaša strana, buď spôsobili, alebo ste sa o ne pričinili. Tak vás poprosím, nechajte ho riešiť tie problémy. A ak by náhodou ste hovorili, že nie je to vidieť, tak treba si uvedomiť, že pán Peter Pollák je závislý od vlády, od toho, ako rozhodne, či prijme jeho reformu, alebo neprijme. Len to som chcel.
Galko, Ľubomír, poslanec NR SR (2012-09-21):
Ďakujem pekne. Pán Martvoň, pozrite sa, ja vám to tu zopakujem už, ešte jedenkrát. Zoberte na to jed, že ja som čestný človek a že tá kauza bola kvôli niečomu úplne inému, bolo potrebné sa zbaviť nepohodlného ministra, ktorý prekazil veľkú korupciu a ktorý prekazil obrovské kšefty, tak červeným, ako aj modrým. Za tým si stojím a raz tá pravda vyjde najavo. Na vašu konkrétnu otázku vám poviem konkrétnu odpoveď: Nie, neboli odpočúvaní, neboli nasadené žiadne odposluchy na žiadnych mojich straníckych kolegov. Bol to čistý blud, čistý výmysel, ktorý sa začal šíriť a ktorý niekto si normálne sprosto vymyslel. Čo sa týka vás, pán poslanec Baška, k vám je veľmi ťažko sa vyjadrovať, viete, lebo ja som dostal do ruky všetky tie, tie špinavé biznisy, ktoré sa tam diali za vás. Tie, tie člny bez motorov, dvojnásobne predražené, počítače, štvornásobne predražené, nakupované v utajovanom režime, také, ktoré sa dajú bežne kúpiť. Modernizácia vrtuľníkov, ktoré boli po životnosti, a „moky“ za kopu prasačín všelijakých a vy ste o týchto veciach mali informácie. Pán Baška, vy ste mali o týchto veciach informácie. A položme si otázku, položte si otázku, alebo odpovedzte čestne ľuďom, či ste všetky spravodajské informácie, ktoré ste dostali, či ste ich podpísali. Alebo či tie, ktorých ste sa báli a ktoré išli smerom k vašej strane alebo k vašim určitým ľuďom, ste vrátili bez toho, aby ste tam dali svoj podpis. Veľmi ťažko sa mi je k vám vyjadrovať. Čo sa týka tých billingov, je to tak. Neviem, kedy sa to stalo, naozaj Krajský súd v Trenčíne tie billingy jednoducho nedáva. Ale, opakujem ešte raz, viete, s vami sa rozprávať, keď vy ste tam boli taký, s prepáčením, ja vás nechcem uraziť, ale taký trtko, ktorému tam dali šesť ľudí, minister úplne iný a on teraz nemohol tam nič urobiť. No, ja by som strašne chcel vedieť, či vy ste vedeli, keď ste taký múdry, že kto bol za vašej éry odpočúvaný... (Ukončenie vystúpenia časomerom.)
Pleštinská, Zita, poslankyňa NR SR (2022-04-27):
Pán predseda, teraz by sme mali pristúpiť k hlasovaniu o bodoch zo spoločnej správy s odporúčaním gestorského výboru neschváliť, avšak o bode 29 nemôžeme hlasovať, lebo sme schválili bod 26 spoločnej správy, o bode 103 nemôžeme hlasovať, lebo sme schválili bod 102 spoločnej správy, o bode 108, ako aj o bode 109, vyňatom pani poslankyňou Pleštinskou na osobitné hlasovanie, nemôžeme hlasovať, lebo sme schválili bod 104 spoločnej správy, o bode 114 nemôžeme hlasovať, lebo sme schválili bod 113 spoločnej správy, o bode 116 nemôžeme hlasovať, lebo sme schválili bod 115 spoločnej správy a o bode 121 nemôžeme hlasovať, lebo sme schválili bod 120 spoločnej správy. Tým sme vyčerpali všetky body zo spoločnej správy. Pán predsedajúci, teraz by sme mali hlasovať o pozmeňujúcom a doplňujúcom návrhu pána poslanca Jána Ferenčáka, avšak o bode 2 nemôžeme hlasovať, lebo sme schválili bod 38 spoločnej správy, o bodoch 3 a 18 nemôžeme hlasovať, lebo sme schválili bod 40 spoločnej správy, o bode 7 nemôžeme hlasovať, lebo sme schválili bod 47 spoločnej správy, o bode 10 nemôžeme hlasovať, lebo sme schválili bod 55 spoločnej správy, o bode 12 nemôžeme hlasovať, lebo sme schválili bod 63 spoločnej správy, o bode 14 nemôžeme hlasovať, lebo sme schválili bod 64 spoločnej správy, o bode 16 nemôžeme hlasovať, lebo sme schválili bod 70 spoločnej správy, o bode 20 nemôžeme hlasovať, lebo sme schválili bod 94 spoločnej správy, o bode 21 nemôžeme hlasovať, lebo sme schválili bod 99 spoločnej správy, o bode 24 nemôžeme hlasovať, lebo sme schválili bod 113 spoločnej správy, o bodoch 25 až 29 nemôžeme hlasovať, lebo sme schválili bod 115 spoločnej správy a o bode 31 nemôžeme hlasovať, lebo sme schválili bod 117 spoločnej správy. Pán predsedajúci, preto, prosím, dajte hlasovať o bodoch, teraz budem hovoriť, pán predsedajúci, preto, prosím, dajte hlasovať o bodoch 1, 4 až 6, 8, 9, 11, 13, 15, 17, 19, 22, 23 a 30 pozmeňujúceho návrhu pána poslanca Ferenčáka.
Hrnčiar, Andrej, podpredseda NR SR (2019-04-03):
Ďakujem. Vyhlasujem všeobecnú rozpravu za skončenú a prerušujem rokovanie o tomto bode programu. (Prerušenie rokovania o 19.08 hodine.)
Frešo, Pavol, poslanec NR SR (2012-08-06):
Ale ja sa kľudne naobedujem a o druhej prídem znova. Ďakujem pekne.
Fedor, Martin, poslanec NR SR (2013-03-13):
Vážená pani predsedajúca, pán minister, kolegyne, kolegovia, na úvod chcem povedať, že, bohužiaľ, má vláda v predkladanej novele problém, ak to rovno nenazvem kamuflážou, pred poslancami aj pred verejnosťou. V prvom čítaní som ocenil, že sa vláda rozhodla niečo urobiť s nastavením osobitného účtu sociálneho zabezpečenia vojakov a policajtov, a na tom sa nič nemení. Povedal som ale tiež, že navrhované zmeny považujem za nespravodlivé a systém naďalej za neúnosne deficitný. Dnes k tomu musím, bohužiaľ, dodať, že úspory sa tu dokonca kamuflujú čiastočne aj pred poslancami a naplno pred verejnosťou. Minister vnútra vyhlásil, že vláda do konca roka 2015 ušetrí 193 mil. Tu a z tohto miesta vyhlásil, že úspory by mali predstavovať, a teraz citujem, „až 200 mil. alebo 193, aby som bol presný, 193 mil. eur, čo je, samozrejme, bez mála veľmi zásadná úspora“. Koniec citátu. Teda bez mála by to zásadná úspora bola. S tým súhlasím, keby to bola pravda. Lenže ono je to pravda nie bez mála, ono je to pravda spolovice. Odkiaľ pochádza tá suma 193 mil.? Keď si nalistujete dôvodovú správu na strane štvrtej, hneď hore je tabuľka, kde v pravom stĺpci je suma 193 mil. napísaná alebo nadpísaná ako Zníženie výdavkov nárokov na rozpočet verejnej správy. (Ruch v sále.) Ja neviem, ale príliš asi je tu hlučno na môj vkus. (Zaznievanie gongu. Prerušenie vystúpenia predsedajúcim.)
Laššáková, Jana, podpredsedníčka NR SR (2012-10-25):
Pán poslanec, chcete položiť doplňujúcu otázku? Áno, nech sa páči, máte na to 2 minúty.
Glváč, Martin, podpredseda NR SR (2019-05-20):
Vážené panie poslankyne, vážení páni poslanci, otváram ôsmy rokovací deň 45. schôdze Národnej rady Slovenskej republiky. Na dnešnom rokovacom dni o ospravedlnenie požiadali podpredsedníčka Národnej rady Lucia Ďuriš Nicholsonová a poslanci Beblavý, Gröhling a Žarnay. Na zahraničnej pracovnej ceste je pani poslankyňa Remišová. Podľa schváleného programu pristúpime k Správe o činnosti verejného ochrancu práv za obdobie roka 2018 . Správa je pod tlačou 1318 a správa výboru má tlač 1318a. Prosím verejnú ochrankyňu práv Máriu Patakyovú, aby správu uviedla. Vitajte! Nech sa páči, mikrofón je váš.
B. Bugár, podpredseda NR SR: (2004-03-09):
(Hlasovanie.) Prítomných 134, za 17, proti 46, zdržalo sa 71 poslancov. Konštatujem, že body 2, 4 a 5 sme neschválili. Zs. Komlósy, poslanec: V rozprave, ako som už spomínal, vystúpil pán poslanec Šulaj, ktorý navrhol 6 pozmeňujúcich návrhov, o ktorých musíme hlasovať spoločne, lebo sa dotýkajú jednej témy, a to ponechanie Úradu pre štátnu pomoc. Pán poslanec súhlasí, aby sme spoločne hlasovali.
R. Madej, poslanec: (2005-12-14):
Po prvé, v § 151o ods. 3 sa za slovo: „priľahlého“ dopĺňajú slová: „alebo susediaceho“ a za slovo: „priľahlý“ vkladajú slová: „alebo susediaci“. Ide len o legislatívno-technickú zmenu a trošku rozšírenie pojmoslovia. Po druhé, v § 151o ods. 3 na konci sa pripája veta, ktorá znie. „Vecné bremeno je možné zriadiť len v nevyhnutnej miere a za primeranú náhradu“. Tu sa navrhuje sprísniť podmienky zriadenia vecného bremena a samotný rozsah vecného bremena tak, aby to vecné bremeno bolo len v nevyhnutnej miere, ako je už naformulované, a prípadne za primeranú náhradu, ktorej by sa v takomto konaní mohol domáhať vlastník dotknutej nehnuteľnosti. Myslím si a som presvedčený, že ak Národná rada, tak ako odporučil ústavnoprávny výbor, neschváli bod 3 zo spoločnej správy, keďže je tam aj odporúčanie neschváliť, bude sa môcť hlasovať o týchto pozmeňujúcich návrhoch a tieto pozmeňujúce návrhy upravia novelu pani poslankyne Zmajkovičovej tak, že tento návrh zákona v prípade, ak bude schválený Národnou radou, bude prínosom pre ľudí, najmä v tom zmysle, že budú môcť sa domáhať užívania svojich nehnuteľností a, samozrejme, zabezpečia právnu istotu všetkým vlastníkom nehnuteľností. Vyriešia sa tým možno aj niektoré susedské spory, ale to riešenie, podotýkam, to riešenie nie je na zákonodarcovi, zákonodarca tu len otvára možnosť a riešiť tieto veci bude nezávislý a verme, že aj nestranný súd. Ďakujem veľmi pekne a prosím o podporu návrhu zákona.
Laššáková, Jana, podpredsedníčka NR SR (2013-09-05):
Dobre, ďakujem pekne. Posledne prihlásenou do rozpravy v tomto bode programu je pani podpredsedníčka Jurinová. Nech sa páči, máte slovo.
Miškov, Juraj, poslanec NR SR (2012-07-27):
Vážený pán predseda, dajte, prosím, hlasovať o návrhu poslanca Suska.
Bugár, Béla, podpredseda NR SR (2011-06-01):
Ďalej v rozprave vystúpi pán poslanec Dostál, nech sa páči.
Krátky, Rastislav, poslanec NR SR (2023-12-06):
Ďakujem pekne za slovo. Navrhujem, aby bolo do návrhu programu 6. schôdze Národnej rady doplnený bod, konkrétne parlamentná tlač č. 67, čo je návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k členstvu Slovenskej republiky v Európskej únii. Odôvodnenie. Na základe harmonogramu schôdzí Národnej rady na mesiac november a december 2023, ktorý je zverejnený na webovom sídle Národnej rady, sme v termíne do doručenia návrhov zákonov do 20. novembra 2023 doručili do podateľne Národnej rady návrh na prijatie predmetného uznesenia. Bez zákonných dôvodov, ale na základe ľubovôle nebol tento návrh predsedom Národnej rady Petrom Pellegrinim zaradený do návrhu programu 6. schôdze. Z tohto dôvodu, že predmetný návrh bol riadne podaný a doručený do podateľne a neexistujú zákonné dôvody, prečo by nemal byť zaradený do programu tejto schôdze, navrhujem ho zaradiť.
Pleštinská, Zita, poslankyňa NR SR (2021-10-21):
Ďakujem, pán predsedajúci. Pán Blaha, so Sovietskym zväzom, ktorý velebíte, sa spája 15 až 18 miliónov väzňov v gulagoch (ruch v sále, zaznievanie gongu), z toho bolo odvlečených 7 422 československých občanov. Najväčšiu časť z nich tvorili Slováci, početné zastúpenie mali aj príslušníci maďarskej, ruskej, rusínskej, ukrajinskej a nemeckej národnosti. Často dochádzalo k náhodnému aj svojvoľnému vytypovaniu osoby, ktorú bez udania dôvodu vojaci Červenej armády alebo príslušníci NKVD nezákonne zadržali a odsúdili. Tu sa najlepšie uplatnil berijovský princíp: Chyťte človeka, my ho, my si ho už odsúdime. Môj otec bol nevinne odsúdený na 25 rokov v ruských gulagoch a v ťažkých podmienkach strávil desať rokov v pätnástich gulagoch. Z našej obce bolo odvlečených 42 ľudí do ruských gulagov, mnohí zomreli. Prečo rozratru... prečo vlastne túto celú situáciu ako navodzujete, ja mám husaciu kožu, keď toto počúvam. (Potlesk.)
Sloboda, Vladimír, poslanec NR SR (2018-10-24):
Ďakujem pekne. Len by som chcel informovať členov výboru pre nezlučiteľnosť funkcií, že pokračovať v prerušenom rokovaní výboru budeme na riadnej schôdzi počas ďalšej schôdzi parlamentu. Ďakujem.
Glváč, Martin, podpredseda NR SR (2017-11-30):
Pán poslanec? Nie. Pán poslanec Beblavý, ďakujem. Ďalšou otázkou je otázka č. 7 a je od pána poslanca Ondreja Dostála pani ministerke Lubyovej a znie: „V odpovedi na moju interpeláciu ohľadom dotácie, ktorú ministerstvo školstva pridelilo obci Čierne Pole na rekonštrukciu a opätovné otvorenie materskej školy, ktorá bola len nedávno touto malou obcou zatvorená z dôvodu nerentabilnosti jej prevádzky, boli, kvôli nedostatku detí, ste uviedli, že ministerstvo školstva trvá na tom, že udelenie tejto dotácie bolo účelné. Naozaj trváte na tomto tvrdení?“ Nech sa páči, zastupuje pán minister Gajdoš.
Jurinová, Erika, podpredsedníčka NR SR (2015-09-23):
Ďakujem pekne, otváram rozpravu, do ktorej som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, vyhlasujem všeobecnú rozpravu za skončenú. Chcete, pán minister, ešte v záverečnom slove niečo dodať k zákonu? Nie. Pani spravodajkyňa? Rovnako nie. Prerušujem rokovanie o tomto bode programu. A pristúpime k druhému čítaniu o návrhu na vyslovenie súhlasu Národnej rady Slovenskej republiky s Nagojským protokolom o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania k Dohovoru o biologickej diverzite . Návrh vlády je pod tlačou 1629. Návrh vlády odôvodní minister pôdohospodárstva a rozvoja vidieka, opäť pán minister Ľubomír Jahnátek. Nech sa páči, ujmite sa slova.
Pellegrini Peter, predseda NR SR (2014-12-09):
Budeme hlasovať o zákone ako o celku. Prezentujme sa a hlasujme. (Hlasovanie.) Prítomných 131 poslancov, za hlasovalo 75, proti 15, zdržalo sa 40, nehlasoval 1 poslanec. Návrh sme neschválili. (Potlesk.) Išlo všetkým hlasovacie zariadenie tak, ako malo? (Smiech.) Budeme pokračovať v ďalšom hlasovaní. Teraz budeme hlasovať o zákone z 29. októbra 2014, ktorým sa mení a dopĺňa školský zákon, vrátený prezidentom Slovenskej republiky na opätovné prerokovanie Národnou radou, tlač 1314. Dávam slovo spoločnej spravodajkyni z výboru pre vzdelávanie, vedu a mládež a šport pani poslankyni Bibiáne Riapošovej, aby hlasovanie uvádzala podľa pripomienok prezidenta. [Hlasovanie o zákone z 29. októbra 2014, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1314.]
Ďuriš Nicholsonová, Lucia, podpredsedníčka NR SR (2019-02-05):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 40. schôdze Národnej rady Slovenskej republiky podľa odhlasovanej zmeny programu, a to druhým čítaním o vládnom návrhu zákona o neprimeraných podmienkach v obchode s potravinami . Vládny návrh zákona má parlamentnú tlač 1200, spoločná správa výborov má tlač 1200a. Prosím pani podpredsedníčku vlády pani Matečnú, aby prišla do rokovacej sály a uviedla svoj bod. (Krátka pauza pre neprítomnosť ministerky.) (Zaznievanie gongu.) Poprosím pani ministerku Matečnú, aby prišla do rokovacej sály. (Krátka pauza pre neprítomnosť ministerky.) (Príchod a reakcia ministerky.) Áno, rovno môžte zostať tam a poprosím vás, aby ste uviedli svoj bod pod č. 1200. Spoločná správa výborov, ako som hovorila, 1200a. Nech sa páči.
J. Pataky, poslanec: (2003-09-19):
Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Európskym policajným úradom o spolupráci podáva Národnej rade Slovenskej republiky túto správu Výboru pre obranu a bezpečnosť Národnej rade Slovenskej republiky. Predseda Národnej rady Slovenskej republiky svojím rozhodnutím č. 318 z 5. augusta 2003 pridelil návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Európskym policajným úradom o spolupráci na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady Slovenskej republiky pre obranu a bezpečnosť ako gestorskému výboru. Všetky výbory Národnej rady Slovenskej republiky, ktoré predmetnú zmluvu prerokovali, odporúčajú Národnej rade Slovenskej republiky podľa čl. 86 písm. d) Ústavy Slovenskej republiky,  po prvé, vysloviť súhlas so Zmluvou medzi Slovenskou republikou a Európskym policajným úradom o spolupráci, po druhé, rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky a táto zmluva má prednosť pred zákonmi. Výbor Národnej rady Slovenskej republiky pre obranu a bezpečnosť v súlade s rozhodnutím predsedu Národnej rady Slovenskej republiky schválil návrh na uznesenie Národnej rady Slovenskej republiky, ktoré bude prílohou tejto správy. Prosím, pani predsedajúca, aby ste otvorili rozpravu. Z. Martináková, podpredsedníčka NR SR: Ďakujem, pán poslanec. Otváram rozpravu. Písomne sa neprihlásil nikto do rozpravy. Nech sa páči, hláste sa ústne do rozpravy. Pán spravodajca, chcete v rozprave vystúpiť? Nie. Uzatváram možnosť hlásiť sa do rozpravy. Vyhlasujem rozpravu za skončenú. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 215/1995 Z. z. o geodézii a kartografii a o zmene a doplnení zákona č. 455/1991 Zb. o živnostenskom podnikaní  (živnostenský zákon) v znení neskorších predpisov. Vládny návrh zákona máte ako tlač 281, spoločnú správu ako tlač 281a. Prosím ministra pôdohospodárstva pána Zsolta Simona, aby vládny návrh zákona uviedol.
Kamenický, Ladislav, poslanec NR SR (2015-09-22):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2001-10-04):
M. Kolláriková, poslankyňa: Pán premiér, ja som vám dala otázku, aby ste sa mi vyjadrili k stanovisku pani Maes, že pre Európu je vlastne Slovenská republika hanbou, ako sa stavia k otázke menšinových práv na Slovensku. Vy ste mi na to neodpovedali. Vy ste mi tuná deklarovali rôzne veci, ktorými akože sa zaoberáte, ale toto vyjadrenie, nehnevajte sa, pán premiér, ale to je príliš silné na to, aby sa vláda nemala zaoberať takýmto vyjadrením. A ja to musím zaduplikovať tým, že táto pani poslankyňa, ktorá je vlastne belgickou poslankyňou, je napojená na rôzne extrémistické skupiny maďarských menšín, ktoré sú v Belgicku, a je zároveň napojená aj na pána Soókyho, ktorý je tu na Slovensku. Keď ona už takéto stanovisko nehovorí prvýkrát, ale už to opakuje niekoľkokrát, keď sám ste spomínali, že chcela to dať zapracovať aj do hodnotiacej správy o Slovenskej republiky, ktorú prijímal Európsky parlament, tak to je už skutočne vážna vec. Ja nemôžem súhlasiť s tým, že vy hovoríte, že nie je zaujímavý menšinový názor, pretože poznáme, že stokrát opakovaná lož sa stáva pravdou. A nakoniec, tým, že o nás niekto bude takto vyprávať a vláda nebude obhajovať v tomto smere záujmy Slovenskej republiky, Slovensko bude skutočne tak vypadať, že jednoducho potláča práva národnostných menšín, všetkých menšín, opakujem. Ja som tu očakávala jednoznačné stanovisko vlády.
Bugár, Béla, podpredseda NR SR (2018-10-23):
Ďakujem. Takže môžem rozpravu uzavrieť, ako vidím, pán poslanec. Ďakujem pekne. Rozprava týmto pádom je skončená. Pán spravodajca, nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1019.)
Ďuriš Nicholsonová, Lucia, podpredsedníčka NR SR (2018-02-14):
S reakciou na faktickú poznámku, pán poslanec Klus.
V. Palko, poslanec: (2001-12-19):
dovoľte mi informovať vás o obsahu spoločnej správy výborov o prerokovaní návrhu skupiny poslancov. Uznesenie Národnej rady Slovenskej republiky č. 1680 zo dňa 19. októbra 2001 rozhodlo prideliť návrh skupiny poslancov na vydanie zákona o ochrane súkromia a o príslušnosti súdov pri použití informačno-technických prostriedkov na prerokovanie týmto výborom Národnej rady: ústavnoprávnemu výboru, výboru pre financie, rozpočet a menu, výboru pre ľudské práva a národnosti, osobitnému kontrolnému výboru na kontrolu činnosti Slovenskej informačnej služby, osobitnému kontrolnému výboru na kontrolu činnosti Vojenského spravodajstva a výboru pre obranu a bezpečnosť. Uvedené výbory prerokovali návrh skupiny poslancov v lehote určenej uznesením Národnej rady. Gestorský výbor pre obranu a bezpečnosť konštatuje, že do začatia rokovania o návrhu skupiny poslancov nedostal žiadne stanovisko od poslancov podané podľa § 75 ods. 2 zákona o rokovacom poriadku. K predmetnému návrhu zákona neprijali platné uznesenie výbor pre financie, rozpočet a menu a výbor pre ľudské práva a národnosti. Ústavnoprávny výbor Národnej rady nesúhlasil s týmto návrhom a odporúča Národnej rade tento návrh zákona neschváliť. Ostatné výbory Národnej rady Slovenskej republiky v prijatých uzneseniach zhodne odporúčajú Národnej rade návrh zákona vrátiť na dopracovanie. Preto gestorský výbor po prvé podľa § 79 ods. 4 zákona o rokovacom poriadku schvaľuje túto spoločnú správu, po druhé odporúča Národnej rade podľa § 82 ods. 1 zákona o rokovacom poriadku návrh zákona vrátiť navrhovateľovi na dopracovanie. Pán predseda, prosím, aby ste otvorili všeobecnú rozpravu. J. Migaš, predseda NR SR: Ďakujem, pán poslanec, nech sa páči, zaujmite miesto určené pre spravodajcov. Otváram rozpravu o tomto bode programu. Písomne sa neprihlásil nikto. Pýtam sa, kto sa do rozpravy hlási ústne. Nikto. Vyhlasujem rozpravu o tomto bode programu za skončenú. Budeme hlasovať potom spoločne, tak ako som oznámil, o 11.00 hodine o všetkých bodoch, ktoré teraz prerokujeme. Ešte raz žiadam predsedov poslaneckých klubov, aby na 11.00 hodinu zabezpečili poslancov na hlasovanie, bude sa hlasovať o prerokovaných bodoch aj o tom, že ukončíme 53. schôdzu. Panie poslankyne, páni poslanci, ďalej budeme pokračovať ďalším bodom programu, ktorým je prvé čítanie o návrhu poslanca Národnej rady Slovenskej republiky Jozefa Kužmu na vydanie zákona, ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov . Návrh zákona ste dostali ako tlač 1228. Návrh na pridelenie návrhu zákona na prerokovanie výborom Národnej rady máte v mojom rozhodnutí č. 1341. Nech sa páči, pán poslanec Kužma, uveďte poslanecký návrh.
A. Belousovová, podpredsedníčka NR SR: (2008-10-22):
Vyhlasujem všeobecnú rozpravu k tomuto bodu za skončenú. Prerušujem rokovanie o tomto bode programu. A zároveň prerušujem aj rokovanie 28. schôdze Národnej rady Slovenskej republiky. Prajem všetkým ešte príjemný večer. Dovidenia. (Prerušenie rokovania o 18.58 hodine.)
Vons, Peter, poslanec NR SR (2023-05-10):
Ďakujem. Karolko, dneska, aký je to dneska ten deň? (Reakcia z pléna.) Svetový deň pohybu ku zdraviu. Tak ja som práve z jedálne doletel, takže som, tak ako pri športe má byť správne človek zadýchaný, má mať zvýšenú tepovú frekvenciu, tak o to sa snažte, pretože to vám upevňuje zdravie, ale, samozrejme, nie s plným žalúdkom. Prepáčte za takú vsuvku. Vážený pán predseda, predsedajúci a kolegovia, kolegyne, podávam informáciu o prerokovanom návrhu poslancov Národnej rady Slovenskej republiky Miloša Svrčeka a Jozefa Hlinku na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 1399), v druhom čítaní. Národná rada Slovenskej republiky uznesením č. 1467 zo 17. januára 2023 pridelila návrh ústavnoprávnemu výboru a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčal Národnej rade Slovenskej republiky schváliť ústavnoprávny výbor uznesením č. 711 z 9. marca 2023. Výbor pre hospodárske záležitosti neprijal uznesenie, keďže navrhované uznesenie nezískalo potrebný súhlas nadpolovičnej väčšiny prítomných členov. Z uznesenia ústavnoprávneho výboru uvedeného pod bodom III tejto informácie vyplýva jeden pozmeňujúci a doplňujúci návrh. (Rečníkovi zazvonil telefón.) Pardon. (Rečník si vypol telefón.) Gestorský výbor odporúča schváliť. Gestorský výbor na základe stanoviska výboru k predmetnému návrhu zákona vyjadreného v uznesení uvedenom pod bodom III tejto informácie a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh poslancov Národnej rady Slovenskej republiky Miloša Svrčeka a Jozefa Hlinku na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (tlač 1399), schváliť v znení pozmeňujúceho a doplňujúceho návrhu uvedeného v tejto informácii, ktorý gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní nebola schválená, nakoľko návrh uznesenia nezískal podporu potrebnej nadpolovičnej väčšiny prítomných poslancov. Predseda výboru pre hospodárske záležitosti ma poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, skončil som, prosím, otvorte rozpravu.
Svrček, Miloš, poslanec NR SR (2023-06-20):
Ďakujem pekne. Ja by som sa chcel vyjadriť k tomu pozmeňujúcemu návrhu pána predsedu výboru, lebo mám ho vytlačený, ktorý bol predložený k tomu bodu 1. Tak podľa môjho názoru tam je doplnená veta nadbytočná vzhľadom na fakt, že prístup k fyzickej infraštruktúre je riešený osobitnými ustanoveniami zákona, a to § 25, 26, 29. Tieto vychádzajú aj zo smernice Európskej únie o znižovaní nákladov a nie zo smernice, ktorou sa ustanovuje európsky kódex pre elektronické komunikácie. Tento je základom pre rámec, pre prístup v § 57. Ďalej, ten bod 2 ohľadne § 87 ods. 10. Táto úprava podľa môjho názoru bude v praxi horšia ako to, čo je v súčasnom znení zákona, pretože v praxi to môže znamenať, že podniky pošlú v SMS iba jednu vetu o tom, že menia podmienky, a nič viac. A to už bude naozaj v rozpore so smernicou Európskej únie 2018/1972, ktorou sa ustanovuje Európsky kódex pre elektronické komunikácie. No a potom v bode 4, „navrhovanou úpravou sa dopĺňa sankcia za ustanovenie § 87 ods. 9“. Tento odsek však opäť neobsahuje žiadne povinnosti podniku, ale práva účastníka. V praxi to spôsobí, že regulačný úrad bude mať ťažkú situáciu pri odôvodňovaní rozhodnutia o uložení sankcie podľa tohto ustanovenia tak, aby to nezakladalo dôvod na zrušenie takéhoto rozhodnutia na druhom stupni. Čiže, pán predseda výboru, na jednej strane kvitujem, že si mal priestor si tu kopnúť do SME RODINA, ale tento pozmeňujúci návrh určite SME RODINA nemôže podporiť, pretože dodržujme európske právo. Ďakujem.